Foto: Hina, Screenshot: Facebook

ZASTUPNIK Živog zida Branimir Bunjac na Facebooku je podijelio objavu o cijepljenju koja je, u najmanju ruku, prilično dvojbena. Bunjac tako, bez da navodi koji su izvori njegovih informacija, piše o sastojcima u cjepivima. Svi su ti podaci, tvrdi Bunjac, poslovna tajna. No, on ne odaje koji su njegovi izvori.



"Dobio sam u ruke službeni popis sastojaka koji se širom svijeta koriste u cjepivima.

Između ostaloga, unutra su GMO virusi, abortirani fetusi životinja i ljudi, embrij zamorca, razne vrste jaja, mišja krv i mozak, krv, srce i bubrezi različitih vrsta životinja, npr. majmuna, konja, svinja, ovci, zečeva, pasa....



Ovi podaci predstavljaju "poslovnu tajnu" i "ne preporuča ih se objavljivati".

Ne mogu vjerovati da sam dio ovih podataka čuo po prvi puta u životu.

Morati ćemo se očito svi skupa više boriti oko prava na transparentnost i informiranost kod medicinskih zahvata", piše Bunjac na svom Facebooku

